4. jūlijs

4. jūlijs ir gada 185. diena (186. garajā gadā) pēc Gregora kalendāra. Līdz gada beigām ir atlikušas 180 dienas.

 Vārda dienas 
Sandijs, Sandis, Uldis, Ulvis

 Notikumi 
 1776. gads — Filadelfijā pieņemta ASV Neatkarības deklarācija.
 1802. gads — Vestpointā, Ņujorkā tika atvērta ASV militārā akadēmija.
 1810. gads — franči okupēja Amsterdamu.
 1879. gads — beidzās Angļu-Zulu karš.
 1908. gads — pieņemts pašreizējais Fidži ģerbonis.
 1941. gads — Nacionālsociālistiskās Vācijas okupētajā Latvijā tika nodedzinātas Rīgas sinagogas.
 1942. gads — Otrais pasaules karš: Austrumu frontē vācieši pabeidza Sevastopoles iekarošanu.
 1946. gads — Filipīnas ieguva neatkarību no ASV.
 1997. gads — NASA zonde Pathfinder nolaidās uz Marsa virsmas, nogādājot pirmo Marsa visurgājēju Sojourner.
 1999. gads— Itālijas pilsētā Palermo noslēdzās pirmais IFAF Pasaules kauss Amerikāņu futbolā.
 2005. gads — NASA zondes Deep Impact vara lode ietriecās Tempela 1 komētā, radot krāteri, kas atsedza komētas kodola materiālus zinātniskiem pētījumiem.
 2012. gads — CERN paziņoja par Higsa bozona atklāšanu lielajā hadronu pretkūļu paātrinātājā.

 Dzimuši 
 1799. gads — Oskars I (Oscar I), Zviedrijas karalis (miris 1859. gadā)
 1807. gads — Džuzepe Garibaldi (Giuseppe Garibaldi), itāļu ģenerālis un politiķis (miris 1882. gadā)
 1855. gads — Selvins Karverlijs (Selwyn Calverley), britu burātājs (miris 1900. gadā)
 1868. gads — Johanness van Deiks (Johannes van Dijk), nīderlandiešu airētājs (miris 1938. gadā)
 1872. gads — Kelvins Kūlidžs (Calvin Coolidge), 30. ASV prezidents (miris 1933. gadā)
 1902. gads — Meirs Lanskis (Meyer Lansky), amerikāņu gangsteris (miris 1983. gadā)
 1923. gads— Rūdolfs Frīdrihs (Rudolf Friedrich), zviedru politiķis
 1926. gads — Alfredo di Stefano (Alfredo di Stéfano), Argentīnas, Kolumbijas un Spānijas futbolists un futbola treneris (miris 2014. gadā)
 1927. gads — Džina Lollobridžida (Gina Lollobrigida), itāļu aktrise un fotožurnāliste (mirusi 2023. gadā)
 1928. gads — Džampjēro Boniperti (Giampiero Boniperti), Itālijas futbolists un politiķis (miris 2021. gadā)
 1940. gads — Valentīns Simoņenko (Валентин Симоненко), Ukrainas politiķis
 1944. gads — Ringolds Kalnenieks, latviešu šosejas riteņbraucējs (miris 2025. gadā)
 1948. gads — Džeremijs Spensers (Jeremy Spencer), britu mūziķis
 1949. gads — Horsts Zēhofers (Horst Seehofer), vācu politiķis
 1954. gads — I Čandons (이창동), Dienvidkorejas kinorežisors
 1955. gads — Džons Vaits (John Waite), britu dziedātājs
 1959. gads — Viktorija Avrila (Victoria Abril), spāņu aktrise
 1960. gads — Rolands Racenbergers (Roland Ratzenberger), Austrijas autosportists (miris 1994. gadā)
 1961. gads — Ričards Geriots (Richard Garriott), ASV datorspēļu izstrādātājs, kosmonauts
 1963. gads — Ni Sjaliaņa (倪夏莲), ķīniešu izcelsmes Luksemburgas galda tenisiste
 1970. gads:
 Mareks Segliņš, latviešu politiķis un jurists
 Aleksejs Širovs, Latvijas un Spānijas šahists, lielmeistars
 1973. gads — Jans Magnusens (Jan Magnussen), Dānijas autosportists
 1981. gads — Tahars Rahīms (Tahar Rahim), franču aktieris

 Miruši 
 1307. gads — Bohēmijas Rūdolfs I (Rudolf I.), Bohēmijas karalis (dzimis 1281. gadā)
 1336. gads — Izabella (Isabel de Aragão), Portugāles karaliene, katoļu svētā (dzimusi 1271. gadā)
 1826. gads:
 Džons Adamss (John Adams), 2. ASV prezidents (dzimis 1735. gadā)
 Tomass Džefersons (Thomas Jefferson), 3. ASV prezidents (dzimis 1743. gadā)
 1831. gads — Džeimss Monro (James Monroe), 5. ASV prezidents (dzimis 1758. gadā)
 1888. gads — Teodors Štorms (Theodor Storm), vācu rakstnieks (dzimis 1817. gadā)
 1921. gads — Antonijs Grabovskis (Antoni Grabowski), poļu inženieris, esperanto entuziasts (dzimis 1857. gadā)
 1934. gads — Marija Sklodovska-Kirī (Maria Skłodowska—Curie), poļu izcelsmes Francijas fiziķe (dzimusi 1867. gadā)
 1943. gads — Vladislavs Sikorskis (Władysław Sikorski), Polijas militārais un politiskais vadītājs (dzimis 1881. gadā)
 1949. gads — Fransuā Brants (François Brandt), nīderlandiešu airētājs (dzimis 1874. gadā)
 1955. gads — Džons Maklīns (John McLean), ASV vieglatlēts un futbolists (dzimis 1878. gadā)
 2021. gads — Matīss Kivlenieks, latviešu hokejists (dzimis 1996. gadā)
 2022. gads — Kadzuki Takahaši (高橋 和希), japāņu mangu mākslinieks un autors (dzimis 1961. gadā)
 2024. gads — Andrejs Plakans, latviešu vēsturnieks (dzimis 1940. gadā)
 2025. gads:
 Lidija Semjonova (Лидия Семёнова), Ukrainas šahiste (dzimusi 1951. gadā)
 Marks Snovs (Mark Snow), amerikāņu komponists (dzimis 1946. gadā)

 Svētku un piemiņas dienas 
 Ebreju tautas genocīda upuru piemiņas diena (Latvija)
 Neatkarības diena (ASV)

Kategorija:Jūlijs